Pasta a la carbonara

La pasta a la carbonara a l'è un piat tipegh de la cusina del Lazzi, che 'l ved messedà la pasta, de solet i spaghet o i rigaton, cont una salsa a l'oeuv e una carna grassa de porscell, compagn de la panceta o de la goleta, e 'n formai, incoeu despess el Pegorin Roman o el grana ma in passad l'era doperad anca el groviera. Anca se al dì d'incoeu a l'è retegnud contra la tradizzion, i ricete antighe ghe sgiontaven la panera.

Gh'è pussee de ipotesi in su comè l'è che l'è nassuda, vist che l'è tirada a man in di classegh de la cusina romana domà dopo che inn rivad i Liad in cità: se pensa che i american habien ciapad di ingredient comun in quella banda lì oltra ai so, i habien mitud insema a so gust e gh'habien havud de sucess. El studios Alberto Grandi el sostegn che una prima testimonianza de un piat compagn la gh'è in del 1944, in d'una cena fada per l'Armada americana a Riccione, e che el coeugh l'haveva doperad la panceta, la panera, el formai e 'l ross de l'oeuv in polver di american.

 Riferiment 
The iconic pasta causing an Italian-American dispute
«Carbonara e panettone? Invenzioni recenti…», l’articolo del Ft che fa infuriare Coldiretti: «Attacco ai simboli della tradizione italiana»

 Alter proget 

 Vos corelade 
Cacio e pepe
Fettuccine Alfredo